Fremur óalgengt er að lúxuseignir séu seldar fyrir meira en 100 milljónir dollara , eða ríflega 12 milljarða króna , í Bandaríkjunum . Árið 2014 voru viðskipti með þrjár slíkar eignir og sömuleiðis árið 2016 . Á síðasta ári var slegið metið hvað þetta varðar þegar sex lúxusfasteignir voru seldar fyrir meira en 100 milljónir . Dýrasta eignin fór á 238 milljónir dollara , eða rúmlega 29 milljarða króna . Þrátt fyrir að met hafi verið slegið í þessu tillti þá endurspegla þessar sölur ekki ástandið á lúxusíbúðamarkaðinn heild því í fyrra hægði frekar á honum en hitt . Skýringarnar á því eru meðal annars offramboð af þessum eignum , skattabreytingar og minni eftirspurn frá erlendum aðilum . Greint er frá þessu í WallStreetJournal . Dýrustu eignirnar árið 2019 : Milljarðamæringurinn KenGriffin keypti þessa 2.200 fermetra þakíbúð í NewYork í janúar í fyrra á ríflega 29 milljarða íslenskra króna , sem gerir hana að dýrustu lúxusfastseign Bandaríkjanna . Íbúðin er í 70 hæða skýjakljúfi við Centra Park en framkvæmdum við hann lauk í fyrra . Griffin er stofnandi og forstjóri Citadel vogunarsjóðsins í Bandaríkjunum . Eignir Griffin eru metnar á 12 milljarða dollara og í fyrra var hann í 117. sæti á lista Forbes fyrir ríkasta fólk veraldar . Chartwell í Bel-Air í Los Angeles -150 milljónir dollara . LachlanMurdoch , elsti sonur RupertMurdoch , keypti þetta 2.300 fermetra hús í desember síðastliðnum á 18,5 milljarða íslenskra króna . Húsið var sett á sölu árið 2017 og var ásett verð 350 milljónir dollara . Miðað við það virðist sem Lachlan hafi gert ágætis kaup . Eignir Lachlan , sem er forstjóri Fox fjölmiðlasamsteypunnar , eru metnar á tæpa 4 milljarða dollara . SpellingManor í Los Angels -120 milljónir dollara . Sjónvarpsframleiðandinn AaronSpelling lét byggja þetta hús á níunda áratug síðustu aldar . Húsið er 5.200 fermetrar og þar með stærsta íbúðarhús Los Angeles . Alls eru 123 herbergi í húsinu , sem byggt er í frönskum château-stíl . Fyrirsætan og tískuhönnuðurinn Petra Ecclestone keypti húsið árið 2011 og seldi það í fyrra . Nafn kaupandans hefur ekki verið gefið upp en hann mun vera frá Sádí-Arabíu . Kaupverðið nam 14,8 milljörðum króna . Petra er dóttir BernieEcclestone , sem stýrði Formúlu 1 um árabil . LaReverie í PalmBeach í Flórída – 111 milljónir dollara . Hjónin StevenSchonfeld og BrookeSchonfeld keyptu þetta 6.500 fermetra hús í desember síðastliðnum á 13,7 milljarða króna . Steven stýrir vogunarsjóði og er stofnandi SchonfeldGroup.Eignir hans eru metnar á 1,3 milljarða dollara . LaFollia í PalmBeach í Flórída – 110 milljónir dollara . Í næsta nágrenni við Schonfeld-hjónin er LaFollia , tæplega 3.500 fermetra lúxuseign , sem ónefndur kaupandi borgaði 13,5 milljarða króna fyrir . Húsið var í eigu Terry Allen Kramer , sem þekkt var sem „ the grand dame of PalmBeach “ . Kramer , sem lést í maí í fyrra , var þekktur framleiðandi og setti upp ótal verk á Broadway . Hún vann meðal annars til fimm Tony-verðlauna á sínum ferli . A Charles GwathmeyHouse í Malibu í Kaliforníu – 100 milljónir dollara . Jan Koum stofnandi WhatsApp keypti þetta 1.300 fermetra hús á 12,3 milljarða króna síðasta sumar af RonMeyer , varaforseta NBCUniversal . Húsið er teiknað af Charles Gwathmey , einum frægasta arkitekt Bandaríkjanna . Koum er fæddur í Úkraínu og flutti til Bandaríkjanna þegar hann var 16 ára árið 1992 . Hann stofnaði WhatsApp árið 2009 og seldi það til Facebook fimm árum síðar á um 2.300 milljarða króna . Eignir Koum eru metnar á 10 milljarða dollara .